Period: Ur III
Genre: Administrative
Transliteration:
<SURFACE>
ama-tu
4(diš) 2/3(diš) gin₂ ku₃-babbar-še₃
lu₂{d}šara₂-še₃
ur-nigar{gar} a-zu
in-ši-sa₁₀
ur{d}igi-ma-še₃ lu₂-gi-na-ab-tum
igi ur{d}ašnan-še₃
igi lu₂-dingir-ra-še₃
lu₂-ki-inim-ma-me
e₂ ur-nigar{gar}ta
ab-ba-a šeš lu₂{d}šara₂-še₃-ka-ke₄ ba-an-de₆
ab-ba-a-ar en₃ ba-an-na{ar}
nu-zu mu lugal tukum-bi e₂-pisan mu-kuₓ(LIL)-kuₓ(LIL)
ga-ra-an-de₆
bi₂-in-du₁₁
<SURFACE>
igi ur{d}ištaran-še₃
igi lu₂-dingir-ra dumu pa₃-da-še₃
igi <unk>{d}nanna gu-za-la₂-še₃
ab-ba-a mu lugal in-pa₃-da-a
lugal-dub-la₂-ra sa₁₀-sa₁₀-de₃ in-na-an-šum₂
dam ab-ba-a-ka sag sa₁₀ ka-ga-na ba-gi-in
ur-nigar{gar}ke₄ sa₁₀ geme₂
ki lu₂{d}šara₂-ta šu la-ba-an-ti-a
ur-nigar{gar}ke₄ nam-erim₂-bi ku₅-dam
sag dam ab-ba-a-ke₄ tum₂-mu-dam
1(diš) ur{d}en-lil₂-la₂ dumu inim{d}šara₂
1(diš) i₃-da-mu
1(diš) lu₂{d}šara₂ dumu um-mi-a
1(diš) ur-lugal ugula ŋeš₂-da
1(diš) na-ba-sa₆ ugula ŋeš₂-da
lu₂ ki-ba gub-ba-me
iti {d}li₉-si₄
mu en-unu₆-gal {d}inana ba-hun

Cuneiform:
<SURFACE>
𒂼𒌅
𒐉𒑛𒂆𒆬𒌓𒂠
𒇽𒀭𒇋𒂠
𒌨𒌋𒌓𒆤𒃻𒀀𒍪
𒅔𒅆𒉚
𒌨𒀭𒅆𒈠𒂠𒇽𒄀𒈾𒀊𒌈
𒅆𒌨𒀭𒊺𒌁𒂠
𒅆𒇽𒀭𒊏𒂠
𒇽𒆠𒅗𒈠𒈨
𒂍𒌨𒌋𒌓𒆤𒃻𒋫
𒀊𒁀𒀀𒋀𒇽𒀭𒇋𒂠𒅗𒆤𒁀𒀭𒁺
𒀊𒁀𒀀𒅈𒇷𒁀𒀭𒈾𒅈
𒉡𒍪𒈬𒈗𒋗𒃻𒌉𒇲𒁉𒂍𒂷𒈬𒇸𒇸
𒂵𒊏𒀭𒁺
𒉈𒅔𒅗
<SURFACE>
𒅆𒌨𒀭𒅗𒁲𒂠
𒅆𒇽𒀭𒊏𒌉𒅆𒊒𒁕𒂠
𒅆<unk>𒀭𒋀𒆠𒄖𒍝𒇲𒂠
𒀊𒁀𒀀𒈬𒈗𒅔𒅆𒊒𒁕𒀀
𒈗𒁾𒇲𒊏𒉚𒉚𒉈𒅔𒈾𒀭𒋧
𒁮𒀊𒁀𒀀𒅗𒊕𒉚𒅗𒂵𒈾𒁀𒄀𒅔
𒌨𒌋𒌓𒆤𒃻𒆤𒉚𒊩𒆳
𒆠𒇽𒀭𒇋𒋫𒋗𒆷𒁀𒀭𒋾𒀀
𒌨𒌋𒌓𒆤𒃻𒆤𒉆𒉈𒊒𒁉𒋻𒁮
𒊕𒁮𒀊𒁀𒀀𒆤𒁺𒈬𒁮
𒁹𒌨𒀭𒂗𒆤𒇲𒌉𒅗𒀭𒇋
𒁹𒉌𒁕𒈬
𒁹𒇽𒀭𒇋𒌉𒌝𒈪𒀀
𒁹𒌨𒈗𒉺𒁹𒁕
𒁹𒈾𒁀𒊷𒉺𒁹𒁕
𒇽𒆠𒁀𒁺𒁀𒈨
𒌗𒀭𒉈𒋜
𒈬𒂗𒋼𒀊𒃲𒀭𒈹𒁀𒂠